Este artigo trata sobre os piollos en xeral. Para información sobre o piollo humano da cabeza véxase: Piollo da cabeza.

| PiollosPhthiraptera |
| --- |
| *Fahrenholzia pinnata* |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Subclase: | Pterygota |
| Infraclase: | Neoptera |
| Superorde: | Exopterygota |
| Orde: | **Phthiraptera**Haeckel, 1896 |

 |
| Subordes |
| Anoplura
Rhyncophthirina
Ischnocera
Amblycera |

Os **piollos** son insectos parasitos sen ás (cando adultos), pertencentes á orde *Phthiraptera*, composta dunhas 3.000 especies diferentes. Todos son ectoparasitos obrigados de mamíferos e aves, excluíndo os monotremos (o ornitorrinco e o equidna) e os morcegos.

*Piollos das ovellas*
A orde *Phthiraptera* foi considerada tradicionalmente en dúas ordes distintas ou dúas subordes: os piollos chuchadores (*Anoplura*) e os piollos mastigadores (*Mallophaga*). Na actualidade, os *Mallophaga* son considerados parafiléticos e hoxe recoñécense catro subordes:

* **Anoplura**: piollos chuchadores, incluíndo o piollo da testa e da roupa (*Pediculus humanus*) e o da pube (*Pthirus pubis*, denominado comunmente *piollo pato*: nótese a grafía do xénero con *pth*, non con *phth* como a orde) (véxase tamén pediculose).
* **Rhyncophthirina**: parasitos dos elefantes e xabaríns.
* **Ischnocera**: piollos aviares (antes *Mallophaga*).
* **Amblycera**: piollos mastigadores, unha orde primitiva de piollos (antes *Mallophaga*).

Os piollos son moi específicos co seu hospedador, e moitas especies incluso prefiren partes específicas do corpo deste. Os piollos pasan a súa vida enteira sobre o hospedador, desenvolvendo adaptacións que lles permiten manter un contacto moi estreito. Estas adaptacións reflíctense no seu tamaño (de 0,5 a 8 mm), patas e garras fortes para se agarraren fortememente ao pelo, pel e plumas e ausencia de ás. Aliméntanse de restos da pel (alimentación epidermal), partes de plumas, secrecións sebáceas e sangue.

A súa cor varía de castaño claro a gris escuro. No caso de se alimentaren de sangue, poden ser moito máis escuros. Non se afogan na auga, xa que poden infrar, mantendo ar e así flotan. Os piollos non saltan, mais poden ser transmitidos por contacto, forma na que adoitan 
trasladarse dun hospedador a outro.

Os piollos fixan os seus ovos ao pelo do seu hospedador, denominados comunmente lendias ou miúdas. Para eliminalos utilízase un peite especial cuns dentes moi finos e apertados que arrastran as lendias do cabelo.

O mellor xeito de eliminar os piollos do pelo, sen empregar substancias químicas (que poden producir resistencias posteriores), é afogalos en aceite para cativos, xa que a súa viscosidade os afoga.

Taxonomía
---------

A orde *Phthiraptera* divídese en 4 subordes e 17 familias:

Suborde *Amblycera*

Superfamilia *Menoponoidea*
*Ancistronidae*
Colpocephalidae
*Menoponidae*
*Pseudomenoponidae*
*Somaphantidae*
*Trinotonidae*
Superfamilia *Ricinoidea*
*Laemobothriidae*
*Ricinidae*
Suborde *Ischnocera*

*Philopteridae*
*Trichodectidae*
Suborde *Anoplura*

*Echinophthiriidae*
*Enderleinellidae*
*Haematopinidae*
*Hamophthiriidae*
*Hoplopleuridae*
*Hybophthiridae*
*Linognathidae*
*Microthoraciidae*
*Neolinognathidae*
*Pecaroecidae*
*Pedicinidae*
*Pediculidae*
*Polyplacidae*
*Phthiridae*
*Ratemiidae*
Suborde *Rhynchophthirina*

*Haematomyzidae*
Piollo1

Notas
-----

Véxase tamén
------------

### Outros artigos

* Pediculose
* O piollo na cultura popular galega

### Ligazóns externas

* *Phthiraptera* *(en castelán)*
* Clasificación de *Phthiraptera* *(en inglés)*.

|  |  |
| --- | --- |
| Control de autoridades | 
* Wd: Q6481228
* EBID: ID
* GND: 4185483-4
* JSTOR: lice
* LCCN: sh85076759
* MAG: 2777199308

 |

|  |  |
| --- | --- |
| Identificadores taxonómicos | 
* ADW: Phthiraptera
* BioLib: 17013
* Dyntaxa: 3000180
* EOL: 1002
* EPPO: 1PHTHO
* FE: 11939
* FE-New: ID
* Fossilworks: 283952
* GBIF: 1001
* iNaturalist: 152843
* IRMNG: 12486
* ITIS: 624282
* NBN: NBNSYS0000160697
* NCBI: 85819
* Plazi: ID
* Tree of Life: 8237
* uBio: 1755221
* WoRMS: 160281

 |

|  |  |
| --- | --- |
| Identificadores | 
* MeSH: D008003
* MeSH: B01.050.500.131.617.690

 |